આ અંગે મળતી માહિતી અનુસાર પલસાણા ગામે મામલતદાર કચેરી નજીક બ્લોક નંબર 57 વાળી જમીનમાં મેઘા કેડબરી સોસાયટીનું આયોજન કરી મકાન બાંધકામ કરવામાં આવી રહ્યું છે. રહેણાંક હેતુ માટે બિનખેતી કરવામાં આવેલ આ જમીનમાં બિનઅધિકૃત રીતે મોબાઇલ ટાવરનું બાંધકામ ચાલુ કરવામાં આવી રહ્યું છે. જેનો સ્થાનિક રહીશો વિરોધ કરી રહ્યા છે. મોબાઇલ ટાવર ઊભો કરવામાં આવતા સોસાયટીના રહીશો અને આજુબાજુના રહેવાસીઑના આરોગ્યને નુકશાન કર્તા છે. આથી તાત્કાલિક કાર્યવાહી કરવા તેમજ મોબાઇલ ટાવરનું બાંધકામ બંધ કરાવવાની માંગ કરી પલસાણા મામલતદાર અને તાલુકા વિકાસ અધિકારીને લેખિતમાં ફરિયાદ કરવામાં આવી છે.